S-278/2016

Mál þetta, sem þingfest var 19. janúar sl., og dómtekið fimmtudaginn 9. febrúar sl., er höfðað með ákæru lögreglustjórans á Suðurlandi þann 2. nóvember sl., á hendur D-kvk-þgf Ó-kvk-þgf A-kvk-þgf, til heimilis að Eyrargötu 38, Eyrarbakka,

„fyrir umferðarlagabrot:

I.

með því að hafa að kvöldi föstudagsins 11. mars 2016 ekið bifreiðinni YV-203 svipt ökurétti vestur Fífuhvammsveg frá Smáralind í Kópavogi, óhæf til að stjórna bifreiðinni örugglega vegna áhrifa amfetamíns, kókaíns og metýlfenídats.

(007-2016-13752)

Teljast brot ákærðu varða við 1. mgr. 48. gr. og 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

II.

með því að hafa síðdegis föstudaginn 6. maí 2016 ekið bifreiðinni NE-082 svipt ökurétti austur Eyrargötu á Eyrarbakka óhæf til að stjórna bifreiðinni örugglega vegna áhrifa amfetamíns og metýlfenídats.

(318-2016-4373)

Teljast brot ákærðu varða við 1. mgr. 48. gr. og 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

III.

með því að hafa síðdegis miðvikudaginn 29. júní 2016 ekið bifreiðinni RD-273 svipt ökurétti vestur Eyrargötu á Eyrarbakka.

(318-2016-6829)

Telst brot ákærðu varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

IV.

með því að hafa um hádegisbil föstudaginn 1. júlí 2016 ekið bifreiðinni VZ-379 svipt ökurétti og með 97 km hraða á klukkustund austur Suðurlandsveg við Bláfjallaveg í Kópavogi, þar sem leyfður hámarkshraði var 90 km á klukkustund.

(007-2016-38572)

Teljast brot ákærðu varða við 2. mgr. 37. gr. og 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

V.

með því að hafa aðfaranótt þriðjudagsins 5. júlí 2016 ekið bifreiðinni VZ-379 svipt ökurétti um Reykjanesbraut við Breiðholtsbraut í Reykjavík.

(007-2016-39146)

Telst brot ákærðu varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

VI.

með því að hafa síðdegis miðvikudaginn 6. júlí 2016 ekið bifreiðinni VZ-379 svipt ökurétti um Eyrarbakkaveg við Votmúlaveg í sveitarfélaginu Árborg, óhæf til að stjórna bifreiðinni örugglega vegna áhrifa amfetamíns og metýlfenídats.

(318-2016-7131)

Teljast brot ákærðu varða við 1. mgr. 48. gr. og 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

VII.

með því að hafa skömmu eftir miðnætti fimmtudaginn 7. júlí 2016 ekið bifreiðinni VZ-379 svipt ökurétti austur Suðurlandsveg við Rauðavatn í Reykjavík, óhæf til að stjórna bifreiðinni örugglega vegna áhrifa metýlfenídats og fyrir að hafa skömmu síðar á lögreglustöðinni við Dalveg í Kópavogi neitað að láta lögreglu í té þvagsýni og þannig neitað að veita atbeina sinn við rannsókn framangreindra umferðarlagabrota. (007-2016-39289)

Teljast brot ákærðu varða við 1. mgr. 48. gr. 1. mgr., sbr. 2. mgr. 45. gr. a. og 2. mgr., sbr. 3. mgr. 47. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

VIII.

með því að hafa aðfararnótt laugardagsins 16. júlí 2016 ekið bifreiðinni VZ-379 svipt ökurétti um Geirsgötu við Lækjargötu í Reykjavík.

(007-2016-41392)

Telst brot ákærðu varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

IX.

með því að hafa aðfaranótt föstudagsins 22. júlí 2016 ekið bifreiðinni VZ-379 svipt ökurétti austur Eyrarbakkaveg við Óseyrarbrú í sveitarfélaginu Árborg, óhæf til að stjórna bifreiðinni örugglega vegna áhrifa amfetamíns og metýlfenídats og fyrir að hafa umrætt sinn sem eigandi framangreindrar bifreiðar vanrækt vátryggingarskyldu hennar samkvæmt XIII. kafla umferðarlaga nr. 50, 1987, en bifreiðin var óvátryggð er lögregla hafði afskipti af akstri ákærðu eins og að ofan greinir.

(318-2016-7959)

Teljast brot ákærðu varða við 1. mgr. 48. gr., 1. mgr., sbr. 2. mgr. 45. gr. a. og 93. gr., sbr. 91. og 92. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

X.

með því að hafa síðdegis föstudaginn 2. september 2016 ekið bifreiðinni VZ-379 svipt ökurétti um Háholt við framhaldsskólann í Mosfellsbæ, óhæf til að stjórna bifreiðinni örugglega vegna áhrifa metýlfenídats og amfetamíns.

(007-2016-51801)

Teljast brot ákærðu varða við 1. mgr. 48. gr. og 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

XI.

með því að hafa síðdegis fimmtudaginn 8. september 2016 ekið bifreiðinni VZ-379 svipt ökurétti um bifreiðastæði við verslun Bónus í Sunnumörk í Hveragerði, óhæf til að stjórna bifreiðinni örugglega vegna áhrifa metýlfenídats og amfetamíns.

(0318-2016-10398)

Teljast brot ákærðu varða við 1. mgr. 48. gr. og 1. mgr., sbr. 2. mgr. 45. gr. a. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærða verði dæmd til refsingar og til að sæta sviptingu ökuréttar frá 04.07.2021 að telja samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar. Þá er þess krafist með vísan til 2. mgr. 107. gr. a. umferðarlaga nr. 50, 1987 að bifreiðin VZ-379 verði gerð upptæk til ríkissjóðs.“

Ákærða kom fyrir dóminn í fylgd lögreglu þann 7. febrúar sl., ásamt B-kk-þgf J-kk-þgf hrl., sem skipaður var verjandi ákærðu að hennar ósk. Ákærða viðurkenndi skýlaust að hafa gerst sek um þá háttsemi sem henni er gefin að sök í ákæru.

Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu vegna ákæruliðar I, kemur fram að amfetamín, metýlfenídat og kókaín hafi fundist í þvagi ákærðu. Þá hafi í blóði hennar mælst metýlfenídat 10 ng/ml. Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu vegna ákæruliðar II, kemur fram að amfetamín og metýlfenídat hafi fundist í þvagi ákærðu. Þá hafi í blóði hennar mælst metýlfenídat 15 ng/ml. Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu vegna ákæruliðar VI, kemur fram að amfetamín og metýlfenídat hafi fundist í þvagi ákærðu. Þá hafi í blóði hennar mælst amfetamín 20 ng/ml og metýlfenídat 40 ng/ml. Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu vegna ákæruliðar VII, kemur fram að í blóði ákærðu hafi mælst metýlfenídat 40 ng/ml. Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu vegna ákæruliðar IX, kemur fram að amfetamín hafi fundist í þvagi ákærðu. Þá hafi í blóði hennar mælst amfetamín 60 ng/ml og metýlfenídat 30 ng/ml. Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu vegna ákæruliðar X, kemur fram að amfetamín og metýlfenídat hafi fundist í þvagi ákærðu. Þá hafi í blóði hennar mælst amfetamín 30 ng/ml og metýlfenídat 135 ng/ml. Í matsgerð frá rannsóknastofu Háskóla Íslands í lyfja- og eiturefnafræði, sem liggur frammi meðal rannsóknargagna lögreglu vegna ákæruliðar XI, kemur fram að amfetamín og metýlfenídat hafi fundist í þvagi ákærðu. Þá hafi í blóði hennar mælst amfetamín 50 ng/ml og metýlfenídat 40 ng/ml. Um málavexti að öðru leyti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða ellefu sinnum áður sætt refsingu. Þann 8. mars 1993, var ákærða fundin sek um skjalafals og henni gerð skilorðsbundin fangelsisrefsing. Þann 24. september 1993, var ákærða fundin sek um skjalafals og fjársvik, og henni gerð skilorðsbundin fangelsisrefsing. Þann 4. mars 1994, var ákærða fundin sek um skjalafals og henni gerð skilorðsbundin fangelsisrefsing. Þann 21. desember 1994, var ákærða fundin sek um skjalafals og fjársvik og hún dæmd til fangelsisrefsingar, sem var að hluta skilorðsbundin. Þann 22. október 1996, var ákærða fundinn sek um umboðssvik og hún dæmd til fangelsisrefsingar. Þann 12. september 2008, var ákærða fundinn sek um líkamsárás og barnaverndarlagabrot og henni gerð skilorðsbundin fangelsisrefsing. Þann 24. apríl 2013, var ákærðu gerð sekt vegna ölvunaraksturs auk þess sem hún var svipt ökurétti tímabundið. Þann 21. maí 2014, var ákærðu gerð sekt vegna þjófnaðar. Þann 4. janúar 2016, lauk ákærða tveimur málum með sektargerð hjá lögreglustjóra, í báðum tilvikum vegna umferðarlagabrota, m.a. ölvunaraksturs og var hún þá og svipt ökurétti tímabundið. Þann 29. júní 2016, var ákærða fundinn sek um þjófnað, skjalabrot, hylmingu, fjársvik, akstur undir áhrifum fíkniefna, akstur svipt ökurétti og önnur umferðarlagabrot, og hún dæmd til að sæta fangelsi í fjórtán mánuði, en fullnustu refsingarinnar var frestað skilorðsbundið til tveggja ára. Þá var ákærða og svipt ökurétti í tvö ár frá 4. júlí 2019 að telja. Brot þau sem lýst er í ákæruliðum I og II, og ákærða er nú fundinn sek um eru framin fyrir uppkvaðningu síðastgreinds dóms og verður ákærðu því nú dæmdur hegningarauki. Með öðrum brotum sem lýst er í ákæru hefur ákærða rofið skilorð síðastgreinds dóms og ber að dæma upp framangreinda refsingu og ákveða refsingu í einu lagi sbr. 60. gr. og 77. gr. almennra hegningarlaga nr. 19/1940.

Refsing ákærðu er hæfilega ákveðin fangelsi í tuttugu og tvo mánuði. Að virtum atvikum máls og sakarferli ákærðu þykja ekki efni til að skilorðsbinda refsinguna.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar. Samkvæmt framlögðum yfirlitum lögreglu nemur sakarkostnaður samtals 1.279.604 kr. Þá skal ákærða greiða þóknun skipaðs verjanda síns, sem er hæfilega ákveðin 282.720 kr. að teknu tilliti til virðisaukaskatts, sem og ferðakostnað verjanda sem nemur 39.600 kr.

Samkvæmt framlögðu sakavottorði var ákærðu þann 4. janúar 2016 gerð sekt m.a. vegna ölvunaraksturs er varðaði við 1. sbr. 3. mgr. 45. gr. umferðarlaga nr. 50/1987, þá var ákærða þann 29. júní sama ár fundinn sek, meðal annars um akstur undir áhrifum fíkniefna, auk þess sem hún var í bæði skiptin svipt ökurétti. Ákærða hefur nú meðal annars verið fundin sek um akstur undir áhrifum fíkniefna og hún dæmd til refsingar og hún sviptingar ökuréttar. Að framangreindu virtu og með vísan til 2. mgr. 107. gr. a umferðarlaga nr. 50/1987 með síðari breytingum, þykir rétt að fallast á kröfu ákæruvalds um upptöku á bifreið ákærðu, líkt og greinir í dómsorði.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, D-kvk-nf Ó-kvk-nf A-kvk-nf, sæti fangelsi í tuttugu og tvo mánuði.

Ákærða er svipt ökurétti ævilangt.

Ákærða greiði allan sakarkostnað, 1.601.924 krónur, þar af þóknun skipaðs verjanda, B-kk-ef J-kk-ef hrl., 282.720 krónur að teknu tilliti til virðisaukaskatts og ferðakostnað verjanda, 39.600 krónur.

Gerð er upptæk til ríkissjóðs bifreiðin VZ-379.

S-kvk-nf I-kvk-nf.